Fra den 4. juli og frem til den 7. juli lægger de største danske kunstnere og flere internationale kunstnere vejen forbi Nibe Festevals største scene, Stor Scene. Her arbejder scenefolk år efter år på at afvikle festen i Skalskoven. - Vi gør løbene klar til kunstnerne og kører deres udstyr de rigtige steder hen, siger Stage Manager Jørgen Hoffman. Allerede fra morgenstunden fredag var alle tre kunstneres udstyr klar bag scenen. Herunder kan du se, Stage Manager Jørgen Hoffman vise rundt bag scenen. Klarer det hårde arbejde med et smil Kim Rask og Michael Mortensen har i mange år hjulpet til på scenen. Og det er ikke nødvendigvis arbejdet bag scenen der trækker. De vender tilbage på grund af det store sammenhold. - Jeg har mange gode minder her fra festivalen, og det er særligt sammenholdet, der er fedt. Vi tager pis på hinanden, så hver dag er bare god, fortæller Kim Rask. - Ja det er sammenhold, hygge og musik med de samme mennesker år efter år, og det er altså bare dejligt, siger Michael Mortensen.

Referat:
Få en rundvisning bag Stor Scene og hør, hvad der skal til for at få scenen gjort klar til Nibe Festivals største bookinger.